stanford-oval/wikipedia huggingface dataset:
โทคิเมคิเมโมเรียล 2

| --- | --- |
โทคิเมคิเมโมเรียล 2
ときめきメモリアル 2
ชื่อภาษาอังกฤษ: Tokimeki Memorial 2
แนว: ซิมูเลชัน, โรแมนติก
เกม
ผู้พัฒนา: โคนามิ
ผู้จัดจำหน่าย: โคนามิ
แนว: ซิมูเลชัน, โรแมนติก
แพลตฟอร์ม: เพลย์สเตชัน (PS)  เพลย์สเตชัน เน็ทเวิร์ค (PSN)
โทคิเมคิเมโมเรียล 2 (ญี่ปุ่น: ときめきメモリアル 2; โรมาจิ: Tokimeki Memoriaru 2) ซึ่งเป็นภาคต่อของซีรีส์เกมซิมูเลชันจีบสาวชื่อดัง โทคิเมคิเมโมเรียล ~forever with you~ จากซีรีส์ของเกมส์ โทคิเมคิเมโมเรียล พัฒนาโดยบริษัทโคนามิ โดยภาคนี้ออกวางจำหน่ายเมื่อวันที่ 25 พฤศจิกายน พ.ศ. 2542 โดยครั้งนี้กผลิตลงให้กับเครื่อง เพลย์สเตชัน เพียงเท่านั้น และถือเป็นภาคสุดท้ายสำหรับเครื่อง เพลย์สเตชัน อีกด้วย
ในการเปิดตัวภาคนี้ได้มีการเพิ่มเนื้อเรื่องของตัวละครลงไนตัวเกมส์เพื่อความสมจริงและโรแมนติค นอกจากนี้ยังมีระบบที่เรียกว่า EVS (Emotion Voice System)หรือก็คือระบบเรียกชื่อของตัวละคร โดยที่ตัวละครในเกมส์จะสามารถเรียกชื่อเล่นที่เราตั้งไว้ได้ แต่ผลเสียที่ตามมาคือการกินเนื้อที่ในเมมโมรี่ไปจำนวนมากและยังต้องใช้แผ่นเสริมอีกหลายแผ่นเพื่อที่จะให้เรียกชื่อได้ครบทุกตัวละครอีกด้วย ซึ่งระบบนี้ได้ถูกพัฒนาต่อให้สมบูรณ์ในภาคต่อๆ มา
ตำนานของโรงเรียนฮิบิกิโนะ

ในซีรีส์ของโทคิเมคิแต่ละภาคจะกล่าวถึงตำนานโรแมนติคแตกต่างกันไปในแต่ละเมือง โดยในโรงเรียนฮิบิกิโนะนี้ ได้มีตำนานเล่าขานกันว่า ในวันจบการศึกษา หากชายหญิงคู่ใดไปสารภาพรักกันที่หอระฆังที่อยู่ด้านหลังโรงเรียน ถ้าเสียงระฆังที่เสียนี้ดังขึ้นอีกครั้งเมื่อไร ชายหญิงคู่นั้นจะสมหวังในรัก และมีความสุขตลอดไป
เกมส์ภาคเสริม

โทคิเมคิเมโมเรียล 2 ซับสตอรี่ แดนซิ่ง ซัมเมอร์ วาเคชั่น
วางจำหน่ายในปี พ.ศ.2543 ให้กับเครื่องเกมส์เพลย์สเตชัน โดยภาคนี้จะเปลี่ยนระบบจากซิมูเลชันจีบสาว กลายเป็นแนวแอดแวนเจอร์เหมือนดราม่าซีรีส์ของภาคแรก มีระบบมินิเกมส์ซึ่งเอามาจากเกมส์ แดนซ์ แดนซ์ อีโวลูชั่น ซึ่งนางเอกในภาคนี้คือโคโตบูกิ มิยูกิ, ยาเอะ คาโอริ และชิรายูกิ มิโฮะ โดยเนื้อเรื่องจะเป็นโลกคู่ขนานกับภาคหลัก
โทคิเมคิเมโมเรียล 2 ลีพปิ้ง สคูล แฟสติแวล
วางจำหน่ายในปี พ.ศ.2544 ให้กับเครื่องเกมส์เพลย์สเตชัน โดยภาคนี้จะเปลี่ยนระบบจากซิมูเลชันจีบสาว กลายเป็นแนวแอดแวนเจอร์เหมือนดราม่าซีรีส์ของภาคแรก มินิเกมส์ถึงสามเกมส์ในภาคนี้ ซึ่งนางเอกในภาคนี้คืออิจิมอนจิ อากาเนะ, อาคาอิ โฮมูระ และอิจูอิน เมย์ โดยเนื้อเรื่องจะเป็นโลกคู่ขนานกับภาคหลัก
โทคิเมคิเมโมเรียล 2 ซับสตอรี่ เมโมรี ริงค์กิ้ง ออน
วางจำหน่ายในปี พ.ศ.2544 ให้กับเครื่องเกมส์เพลย์สเตชัน โดยภาคนี้จะเปลี่ยนระบบจากซิมูเลชันจีบสาว กลายเป็นแนวแอดแวนเจอร์เหมือนดราม่าซีรีส์ของภาคแรก เป็นภาคสุดท้ายในชุดซับสตอรี่ ซึ่งนางเอกในภาคนี้คือฮิโนโมโตะ ฮิคาริ, อาโซ คาสึมิ และมินาซึกิ มิยูกิ โดยเนื้อเรื่องจะเป็นโลกคู่ขนานกับภาคหลัก
โทคิเมคิเมโมเรียล 2 ไทเซ็น พัซเซิลดามะ
วางจำหน่ายในปี พ.ศ.2544 ให้กับเครื่องเกมส์เพลย์สเตชัน เป็นเกมส์พัฟเซิลแนวเรียงสีเหมือนกัน โดยจะแข่งกันทำลายหินอย่างต่อเนื่อง และสามารถแกล้งผู้เล่นฝ่ายตรงข้ามได้โดยมีเนื้อเรื่องคล้ายกับภาคหลัก เล่นได้กับทุกเพศทุกวัยแม้จะไม่มีความรู้เรื่องภาษาญี่ปุ่นเลยก็ตาม
โทคิเมคิเมโมเรียล 2 ไทป์ปิ้ง
วางจำหน่ายในปี พ.ศ.2547 ให้กับเครื่องพีซี โดยออกเป็นชุดคู่กับ โทคิเมคิเมโมเรียลไทป์ปิ้งภาคแรก ซึ่งภาคนี้จะเป็นการฝึกการพิมพ์ดีด  ระดับความยากของเกมส์ค่อนข้างยาก
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
โบเลโร (แก้ความกำกวม)

สาวนักเต้นโบเลโร ภาพสีน้ำมันปี 1895 โดยอองรี เดอ ตูลูส-โลแตร็ก
โบเลโร สามารถหมายถึง
โบเลโร (Bolero) ดนตรีและการเต้นรำในจังหวะช้าแบบละติน มีทั้งแบบจังหวะ 3/4 ที่นิยมในสเปน และจังหวะ 2/4 ที่นิยมในคิวบา กำเนิดขึ้นในคริสต์ศตวรรษที่ 18
โบเลโร (ราเวล) (Boléro) บัลเลต์ประกอบดนตรีโดยมอรีซ ราเวล แต่งขึ้นในปี ค.ศ. 1928
โบเลโร (ภาพยนตร์ปี ค.ศ. 1984) นำแสดงโดยโบ ดีเร็ก กำกับโดยจอห์น ดีเร็ก
แยกพาหุรัด

| --- | --- |
แยกพาหุรัดมุมมองจากฝั่งห้างไนติงเกล
ชื่ออักษรไทย: พาหุรัด
ชื่ออักษรโรมัน: Phahurat
รหัสทางแยก: N124 (ESRI), 094 (กทม.)
ที่ตั้ง: แขวงวังบูรพาภิรมย์ เขตพระนคร กรุงเทพมหานคร
ทิศทางการจราจร
↑: ถนนตรีเพชร » แยกเฉลิมกรุง
→: ถนนพาหุรัด » สะพานหัน
↓: ถนนตรีเพชร » สะพานพุทธ
←: ถนนพาหุรัด » แยกบ้านหม้อ
แยกพาหุรัด เป็นสี่แยกจุดตัดถนนตรีเพชร และถนนพาหุรัด ในพื้นที่เขตพระนคร กรุงเทพมหานคร ใจกลางย่านการค้าพาหุรัด แหล่งค้าขายเสื้อผ้าสำเร็จรูปแหล่งใหญ่ และเป็นพื้นที่ต่อเนื่องกับตลาดบ้านหม้อ ซึ่งเป็นย่านค้าขายอะไหล่เครื่องใช้ไฟฟ้า ลำโพงและเครื่องเสียง รวมไปถึงร้านขายเครื่องเพชร อัญมณีและเครื่องประดับ นอกจากนี้บริเวณแยกพาหุรัดยังเป็นย่านการค้าที่เก่าแก่อีกแห่งหนึ่งของกรุงเทพฯ ในอดีตเคยมีตลาดมิ่งเมืองเป็นแหล่งค้าผ้าและอุปกรณ์ตัดเย็บที่มีชื่อเสียง ปัจจุบันได้กลายเป็นศูนย์การค้าดิโอลด์สยาม ซึ่งเป็นศูนย์การค้าสมัยใหม่ที่ยังคงเอกลักษณ์ความเป็นย่านเก่าของกรุงเทพฯ และยังมีห้างไนติงเกล ห้างสรรพสินค้ายุคเก่าที่ยังคงเปิดให้บริการจนถึงปัจจุบันอยู่ที่แยกพาหุรัด
สถานที่สำคัญบริเวณแยก

ห้างไนติงเกล
ศูนย์การค้าดิโอลด์สยาม
โรงเรียนเพาะช่าง
โรงเรียนสวนกุหลาบวิทยาลัย
วัดทิพยวารีวิหาร (กัมโล่วยี่)
ศาลาเฉลิมกรุง
ดูเพิ่ม

ถนนพาหุรัด
ถนนบ้านหม้อ
แคท เรดิโอ

| แคท เรดิโอ |
| --- | --- |

พื้นที่กระจายเสียง: ทั่วโลก (วิทยุออนไลน์)
ความถี่: ไม่มี (เคยกระจายเสียงผ่านคลื่นความถี่ FM 94.5 MHz เวลา 20.00-24.00 น.)
สัญลักษณ์: Cat Radio โตโต แมวแมว ...ถ้าไม่รักเราแล้ว จะไปรักแมวที่ไหน
แบบรายการ
ภาษา:  ไทย
รูปแบบ: เพลงไทยสากล และเพลงสากล
การเป็นเจ้าของ
เจ้าของ: บริษัท ทัฟ โรดิเอ จำกัด  (ไม่มี)
ผู้ประกอบธุรกิจ: พงศ์นรินทร์ อุลิศ
ประวัติ
เริ่มกระจายเสียง: 1 เมษายน พ.ศ. 2557
ยุติกระจายเสียง: ปัจจุบัน (ยุติการกระจายเสียงผ่านคลื่นวิทยุเมื่อวันที่ 19 กันยายน พ.ศ. 2558)
ข้อมูลทางเทคนิค
พิกัดสถานีส่ง: 21/91 อาคาร RCA Block D ถนนพระราม 9 แขวงบางกะปิ เขตห้วยขวาง กรุงเทพมหานคร
ลิงก์
เว็บไซต์: www.thisiscat.com
แคท เรดิโอ เป็นสถานีวิทยุออนไลน์ ที่เน้นเปิดเพลงไทยสากล และเพลงสากลนอกกระแส กระจายเสียงเป็นหลักผ่านทางเว็บไซต์ และผ่านแอปพลิเคชัน Cat Radio ในระบบปฏิบัติการโทรศัพท์มือถือไอโอเอสและแอนดรอยด์ ตลอด 24 ชั่วโมง ดำเนินการโดยบริษัท ทัฟ โรดิเอ (TAF RODI A) จำกัด นำโดย "จ๋อง" พงศ์นรินทร์ อุลิศ ผู้บริหารจากอดีตคลื่นแฟต เรดิโอที่ยุติการกระจายเสียงไปตั้งแต่วันที่ 25 ตุลาคม พ.ศ. 2556 และมี "บูม" บรกรณ์ หลงสวาสดิ์ อดีตโปรแกรมไดเรคเตอร์จากแฟต เรดิโอ เป็นโปรดิวเซอร์คลื่น
แคท เรดิโอ เริ่มกระจายเสียงเป็นครั้งแรกเมื่อวันที่ 1 เมษายน พ.ศ. 2557 และได้จัดกิจกรรมต่าง ๆ ให้กับผู้ฟังอาทิ Cat Expo (เทศกาลดนตรีที่ใหญ่ที่สุดประจำปีของคลื่น สืบทอดมาจากแฟตเฟสติวัล), Cat to the Future (คอนเสิร์ตรวมศิลปินเพลงนอกกระแส ยุค 90s) และ Cat T-Shirt (เทศกาลขายเสื้อยืดที่มีการแสดงดนตรี) เป็นต้น ในบริเวณกรุงเทพมหานครและปริมณฑล รวมทั้งยังจัดกิจกรรมให้กับผู้ฟังในต่างจังหวัดอีกด้วย เช่น งานมัน เนื้อ เหนือ ที่จังหวัดเชียงใหม่ และงานแมวถึงแก่น ที่จังหวัดขอนแก่น เป็นต้น
ประวัติ

แคท เรดิโอ สืบทอดจาก แฟต เรดิโอ ของบริษัท คลิก เรดิโอ (และบริษัทวีอาร์วัน เรดิโอ ในภายหลัง) ที่เคยกระจายเสียงผ่านคลื่นเอฟเอ็ม 104.5 เมกะเฮิรตซ์ ของสถานีวิทยุกระจายเสียงกองทัพบก กองพลทหารปืนใหญ่ต่อสู้อากาศยาน (พล. ป.ต.อ.) ก่อนจะย้ายคลื่นมา FM 98.0 MHz ของสถานีวิทยุกระจายเสียงกองทัพบก กองพลที่ 1 รักษาพระองค์ (พล. 1 รอ.) ก่อนจะยุติการออกอากาศในวันที่ 25 ตุลาคม พ.ศ. 2556 เนื่องจากคลื่นประสบกับภาวะขาดทุนอย่างต่อเนื่อง หลังจากออกอากาศมา 13 ปี
ต่อมา ทีมงานเก่าบางส่วนของแฟต เรดิโอ นำโดย "จ๋อง" พงศ์นรินทร์ อุลิศ ได้จัดตั้งบริษัท แทฟ โรดิเอ จำกัด ในวันที่ 1 เมษายน พ.ศ. 2557 และเปิดรายการวิทยุออนไลน์ที่มีชื่อว่า "แคท เรดิโอ" และกระจายเสียงจากสำนักงานใหม่ที่ทาว์นอินทาว์นซอย 5 และมี "บูม" บรกรณ์ หลงสวาสดิ์ อดีตโปรแกรมไดเรคเตอร์จากแฟต เรดิโอ มาเป็นโปรดิวเซอร์คลื่นใหม่ โดยในช่วงแรกนอกจากการกระจายเสียงผ่านวิทยุออนไลน์ www.thisiscat.com ยังมีการออกอากาศผ่านทางคลื่นวิทยุ FM 94.5 MHz ทุกวันตั้งแต่ 20.00-24.00 น. (ควบคู่กับรายการวิทยุลูกทุ่งอีซี่ ในเครือเดียวกัน) จนกระทั่งยุติการกระจายเสียงทางวิทยุเมื่อวันที่ 19 กันยายน พ.ศ. 2558  และการกระจายเสียงผ่านวิทยุออนไลน์เพียงอย่างเดียวมาจนถึงปัจจุบัน
ในบทสัมภาษณ์ที่ จ๋อง พงศ์นรินทร์ให้ไว้กับ บทความในมติชนออนไลน์เมื่อวันที่ 5 สิงหาคม พ.ศ. 2557 โดยอาศัยรายได้จากโฆษณาวิทยุ เว็บไซต์ และการจัดกิจกรรม จ๋องยอมรับว่าด้วยความเป็นวิทยุนอกกระแส จึงต้องอาศัยรายได้จากการจัดกิจกรรมเป็นหลัก ซึ่งต่างจากวิทยุกระแสหลักอื่น ๆ ที่อาศัยรายได้จากโฆษณาทางวิทยุเป็นส่วนใหญ่
นอกจากการฟังผ่านเว็บไซต์แล้ว ผู้ใช้โทรศัพท์มือถือในระบบปฏิบัติการไอโอเอสและแอนดรอยด์ ยังสามารถฟังแคท เรดิโอผ่านแอปพลิเคชันโดยดาว์นโหลดแอปพลิเคชันในแอปเปิลแอพสโตร์และกูเกิล เพลย์ตามลำดับ
ตารางออกอากาศในปัจจุบัน > วันจันทร์ - ศุกร์

00.00 - 02.00 น.
วันจันทร์ - อังคาร: DJ.เปอร์
วันพุธ - ศุกร์: DJ.กันต์ และ DJ.ไมเคิล
02.00 - 09.00 น. MUSIC SWEEP
09.00 - 12.00 น. DJ.ฤทธิ์
12.00 - 15.00 น.
วันจันทร์ - พุธ: DJ.หนู
วันพฤหัสบดี - ศุกร์: DJ.สัปปะรดแนน
15.00 - 18.00 น. DJ.โจ๊ก
18.00 - 21.00 น. DJ.เอ้
22.00 - 00.00 น. หมอสองสามมิติ DJ.สอง และ DJ.ยิปโซ
21.00 - 00.00 น.
วันจันทร์: คนขอแมว DJ.จูนจูน และ DJ.วี
วันอังคาร: จดหมายเด็กแมว DJ.คมสัน, DJ.บอย และ DJ.เล็ก
วันพุธ: แมวสด DJ.ตั้ม, DJ.ถั่ว และ DJ.บอส
วันพฤหัสบดี: แมวค้นฅน DJ.เปิ้ลหน่อย และ DJ.สัปปะรดแนน
วันศุกร์: แมวนอก DJ.ซอนนี่ และ DJ.นอร์
ตารางออกอากาศในปัจจุบัน > วันเสาร์

11.00 - 14.00 น. BEDROOM STUDIO DJ.ฤทธิ์
14.00 - 18.00 น. CAT40 DJ.เปิ้ลหน่อย
18.00 - 21.00 น. DJ.จูนจูน
21.00 - 22.00 น. PLAYLIST SPECIAL THEME
22.00 - 00.00 น. CATRADIOACTIVE DJ.ป้าแต๋ว
ตารางออกอากาศในปัจจุบัน > วันอาทิตย์

00.00 - 14.00 น. MUSIC SWEEP
14.00 - 18.00 น. NEW CAT DJ.เปิ้ลหน่อย
18.00 - 21.00 น. DJ.อัด
21.00 - 00.00 น. หนังหน้าแมว DJ.จ๋อง, DJ.จ้อย, DJ.โจ๊ก และ DJ.คมสัน
กิจกรรมที่เคยจัด

แคท เอ็กซ์โป (Cat Expo): เทศกาลดนตรีประจำปีของสถานี ที่รวบรวมศิลปินทั้งในกระแสและนอกกระแสมาแสดงในงาน เป็นงานที่ใหญ่ที่สุดของปี
แคท ทีเชิ้ต (Cat T-Shirt): เทศกาลขายเสื้อยืดประจำปี พร้อมศิลปินต่างๆ มาแสดงดนตรีอะคูสติกภายในงาน
แคท ฟู้ดดิวัล (Cat Foodival): เทศกาลขายอาหารประจำปี พร้อมศิลปินต่างๆ มาแสดงดนตรีภายในงาน
แคทไลฟ์ (Catlive)/แคทกิ๊ก (Cat GIG): คอนเสิร์ตที่นำเสนอศิลปินหลัก เช่นวงฟรายเดย์, โพลีแคต และเยลโล่แฟง เป็นต้น พร้อมด้วยแขกรับเชิญ
แคท ทู เดอะ ฟิวเจอร์ (Cat to the Future): คอนเสิร์ตรวมศิลปินอินดี้ของไทยสมัย 90s เช่นวงพราว, ทูเดย์ อะโก คิดส์ และสยามซีเคร็ทเซอร์วิส เป็นต้น
นักจัดรายการ

พงศ์นรินทร์ อุลิศ (จ๋อง)
สุวิกรม อัมระนันทน์ (เปอร์)
กันต์ ชุณหวัตร (กันต์)
ศิรชัช เจียรถาวร (ไมเคิล)
วราฤทธิ์ มังคลานนท์ (ฤทธิ์)
มนต์ทิพย์ ลิปิสุนทร (หนู)
ณัฐกฤตา พงษ์ธนานิกร (สัปปะรดแนน)
สรวงนัยน์ โพธิไพโรจน์ (โจ๊ก)
วรายุทธ เทพฤทธิ์ (เอ้)
พัชชา พูนพิริยะ (จูนจูน)
วิโอเลต วอเทียร์ (วี)
อริย์กันตา มหาพฤกษ์พงศ์ (ยิปโซ)
จักรพงศ์ สิริริน (สอง)
คมสัน นันทจิต (คมสัน)
ตรัย ภูมิรัตน (บอย)
อภิชัย ตระกูลเผด็จไกร (เล็ก กรีสซี คาเฟ)
สถาปัตย์ ธีรนิตยภาพ (ตั้ม)
เรวัต ก่อรัตนคุณ (ถั่ว)
ปาลีรัตน์ ก้อนบาง (บอส)
วรัษฐา พงษ์ธนานิกร (เปิ้ลหน่อย)
อาทิตย์ พรหมประสิทธิ์ (ซอนนี่)
วีระยศ เตยะราชกุล (นอร์)
วาสนา วีระชาติพลี (ป้าแต๋ว)
อวัช รัตนปิณฑะ (อัด)
พรชัย วิริยะประภานนท์ (จ้อย)
ฐิตวินน์ คำเจริญ (ปาล์ม)
แหล่งข้อมูลอื่น

เว็บไซต์ทางการ แคท เรดิโอ
แฟนเพจเฟซบุ้ค แคท เรดิโอ
ทวิตเตอร์ของ แคท เรดิโอ
อินสตาแกรมของ แคท เรดิโอ
แชแนลยูทูบ แคท เรดิโอ
| ด ค กสถานีวิทยุกระจายเสียงความถี่เอฟเอ็ม ในเขตกรุงเทพมหานครและปริมณฑล |
| --- | --- |
สถานีหลัก:  87.50  89.50  91.00  92.00  92.50  94.50  98.00  101.50  102.00  104.00 
บันเทิง:  88.50  89.00  90.00  91.50  93.00  93.50  94.00  95.00  95.50  98.50  103.00  103.50  104.50  106.50 
ข่าวสาร:  90.50  96.00  96.50  97.00  100.00  100.50  101.00  102.00  105.00  106.00 
กีฬา:  99.00 
ภาษาอังกฤษ:  88.00  102.50  105.50  107.00 
ออนไลน์:  สตาร์เอฟเอ็ม  ฮอตเวฟ  ไวท์ป็อป  คาสเซ็ท  โทฟูป็อปเรดิโอ  แคท เรดิโอ  ร็อคออนเรดิโอ  เมลโล่ ป๊อป  ฮิตช์ไทยแลนด์  สไมล์เรดิโอ 
อดีต:  วิทยุผู้จัดการ  แอดวานซ์เรดิโอ  ลูกทุ่งเอฟเอ็ม  วิทยุร่วมด้วยช่วยกัน  ลูกทุ่งไทยแลนด์  แฟตเรดิโอ  สถานีวิทยุวิทยุไทย  ควิกเอฟเอ็ม  สบายดีเรดิโอ  เลิฟเรดิโอ  ชิล เอฟเอ็ม  วิทยุเนชั่น  สปริงเรดิโอ  บางกอกสไมล์  เก็ต 102.5  98 อีสานสเตชั่น  ลูกทุ่งแฟมิลี่  สถานีวิทยุจราจรเพื่อสังคม  โมโนทเวนตี้ไนน์ มิวสิคสเตชั่น  สปอร์ตเรดิโอ  ทราเวลเรดิโอ  อีดีเอส เอฟวิเดย์ สเตชั่น  เจแชนแนล  ไลค์เอฟเอ็ม  ซี้ดเอฟเอ็ม  101 นิวส์แอนด์ทอล์ค  ดรีม วัน โอ ทรี  ฮิตช์955  เวรี่ เรดิโอ
แซม โชติบัณฑ์

| แซม โซติบัณฑ์ |
| --- | --- |
ชื่อเกิด: แซม โชติบัณฑ์
เกิด: 25 มีนาคม พ.ศ. 2525 (42 ปี) เกิดที่ กรุงเทพมหานคร ประเทศไทย
ส่วนสูง: เซนติเมตร
อาชีพ: นักแสดง นายแบบ นักกีฬา
ปีที่แสดง: (2544 - ปัจจุบัน)
ผลงานเด่น: เอ็ม - จากภาพยนตร์ แมนเกินร้อยแอ้มเกินพิกัด(2546)   คมกฤช/โก้ - จากละคร ในเรือนใจ(2547)ช่อง 7  ล่มฟ้า - จากละครผู้หญิงชั้นหนึ่ง(2547)ช่อง 3
สังกัด: นักแสดงอิสระ ปัจจุบัน
แซม โชติบัณฑ์ ชื่อเล่น แซม เป็นนักแสดงนายแบบและนักกีฬาชาวไทยเกิดที่กรุงเทพมหานครเกิดเมื่อวันที่ 25 มีนาคม พ.ศ. 2525เริ่มเข้าสู่ในวงการบันเทิงจากการถ่ายแบบโฆษณาต่างๆและผลงานภาพยนตร์และผลงานในการเป็นนักแสดงและในปัจจุบันเป็นนักกีฬาและโค้ชครูฝึกสอนกีฬาในระดับทีมชาติ
ประวัติ

แซม โชติบัณฑ์ เกิดเมื่อวันที่ 25 มีนาคม พ.ศ. 2525เป็นนักแสดงนายแบบและนักกีฬาชาวไทยเป็นลูกครึ่งไทย-อังกฤษ เกิดที่กรุงเทพมหานคร
ในวงการบันเทิง

แซม เริ่มเข้าสู่ในวงการบันเทิงจากการถ่ายแบบและโฆษณาจากนั้นเริ่มเข้าสู่ในการเป็นนักแสดงมีผลงานภาพยนตร์ แมนเกินร้อยแอ้มเกินพิกัด รับบทเป็น "เอ็ม" เมื่อในปี พ.ศ. 2546 และมีผลงานทางการแสดงเป็นต้น
ในปี พ.ศ. 2547 แซม มีผลงานละครเรื่องแรก 
ในเรือนใจ รับบทเป็น "คมกฤช" แสดงคู่กับ ป๊อก ปิยธิดา วรมุสิก ออกอากาศทางช่อง 7ภายหลังแซมมีผลงานละครอีก 1 เรื่อง ผู้หญิงชั้นหนึ่ง รับบทเป็น "ล่มฟ้า"
 แสดงคู่กับ ลูกเกด เมทินี กิ่งโพยม ออกอากาศทางช่อง 3
ในปี พ.ศ. 2551 แซม เป็นนักแสดงมีชื่อเสียงจากละครเรื่อง 
นิมิตมาร แสดงคู่กับ จินนี่ ธนิดา กาญจนวัฒน์ ออกอากาศทางช่อง 3 ปัจจุบันแซมเป็นนักกีฬาและโค้ชครูฝึกสอนกีฬาในระดับทีมชาติ
ในปี พ.ศ. 2562 แซมกลับมารับงานการแสดงในละครซีรีส์ รสรินล่าแวมไพร์ ในบทบาทแวมไพร์ ผลิตโดยบริษัท MONO ORIGINAL จำกัด ออกอากาศช่อง โมโน 29ปัจจุบันแซมรับงานทั้งกีฬาและในวงการบันเทิงเป็นต้น
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2545 | คนละโลก | เคนอิจิ | ช่อง 7 |
| 2547 | ในเรือนใจ | คมกฤช / โก้ | ช่อง 7 |
| 2547 | ผู้หญิงชั้นหนึ่ง | ล่มฟ้า | ช่อง 3 |
| 2551 | นิมิตมาร | คมกฤช | ช่อง 3 |
| 2553 | เงากามเทพ | (รับเชิญ) | ช่อง 7 |
| 2562 | ละครซีรีส์ รสรินล่าแวมไพร์ | แวมไพร์ / แจ๊ค | โมโน 29 |
ผลงาน > ภาพยนตร์

| ปี พ> ศ. | เรื่อง | บทบาท |
| --- | --- | --- |
| 2546 | แมนเกินร้อยแอ้มเกินพิกัด | เอ็ม |
โบกูตาจิ โนะ เซ็นโซ

| โบกูตาจิ โนะ เซ็นโซ |
| --- | --- |
(ญี่ปุ่น: 僕たちの戦争)
แสดงนำ: มิระอิ โมริยาม่า  จุริ อุเอะโนะ รินะ อุจิยาม่า
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 1
ออกอากาศ
เครือข่าย: TBS
โบกูตาจิ โนะ เซ็นโซ (ญี่ปุ่น: 僕たちの戦争; โรมาจิ: Bokutachi No Sensou) เป็นเรื่องราวของชายหนุ่มสองคนที่มีหน้าตาเหมือนกัน ราวกับเป็นคนๆเดียวกัน แต่มีพื้นเพที่มา และอุปนิสัยต่างกันโดยสิ้นเชิง ที่สำคัญพวกเขาอยู่กันคนละช่วงเวลา ห่างกันถึง 60 กว่าปี
เนื้อเรื่องย่อ

ปี 2005
เคนตะเป็นเหมือนวัยรุ่นทั่วไปในปัจจุบัน ที่ไม่ค่อยสนใจอะไรรอบตัวมากนัก เขาใช้ชีวิตไปเรื่อยเปื่อย ไม่สนใจที่จะทำงานให้เป็นหลักแหล่ง งานอดิเรกคือการเล่นเซิร์ฟ วันหนึ่งเขาทะเลาะกับพ่อ เรื่องที่พ่อดุว่าเขาว่าเป็นคนไม่เอาถ่าน เคนตะจึงเตลิดออกจากบ้าน และดื่มเหล้าจนเมา สิ่งเดียวที่อยู่ในความคิดของเขาคือ การไปเล่นเซิร์ฟ ให้ลืมความทุกข์ใจของตนเอง
ด้วยความที่เมามาก ทำให้เขาประคองตัวไม่อยู่ พลัดตกจากบอร์ดและจมน้ำหายไป
ปี 1944
ในช่วงปลายสมัยสงครามโลกครั้งที่ 2 ญี่ปุ่นทั้งประเทศกำลังอยู่ในภาวะสงคราม ผู้หญิง เด็กและคนชรา ต้องประสบความยากลำบากทั้งจากภาวะขาดแคลนอาหาร และระเบิดที่ถูกทิ้งจากเครื่องบินแทบไม่เว้นวัน
โกะอิจิ ชายหนุ่มที่มีปัญหาในครอบครัว เขามุ่งมั่นอยากเป็นทหาร เพื่อปกป้องน้องสาวที่กำลังป่วยหนัก วันหนื่งขณะกำลังฝึกบินอยู่นั้น เครื่องบินที่เขาขับเกิดขัดข้องจากพายุฝนและตกลงสู่ทะเล
เคนตะและโกะอิจิ ต่างก็ตกใจมากเมื่อทั้งคู่รู้สึกตัวตื่นขึ้น พบว่าพวกเขาได้สลับช่วงเวลากัน โดยเคนตะต้องไปอยู่ในยุดสงครามโลก รวมทั้งถูกเกณฑ์เข้าเป็นทหารในกองทัพ และโกะอิจิต้องมาเผชิญหน้ากับเทคโนโลยีและวัฒนธรรมยุคใหม่ พร้อมกับความรู้สึกผูกพันที่เกิดขึ้นเมื่อได้พบกับมินามิ คนรักของเคนตะที่เข้าใจผิดว่าเขาคือคนรักของเธอ
นักแสดง

คนที่อยู่ในปี 2005
เคนตะ โอจิม่า (มิระอิ โมริยาม่า)
มินามิ คาโมชิดะ (จุริ อุเอะโนะ)
คนที่อยู่ในปี่ 1944
โกะอิจิ เซคิเท (มิระอิ โมริยาม่า)
ฟุมิโกะ ซาวามุระ (รินะ อุจิยาม่า)
รางวัล

Asian Television Award 2007 สาขา Best Single Drama
โทคิเมคิเมโมเรียล เกิร์ลไซด์

| --- | --- |
โทคิเมคิเมโมเรียล เกิร์ลไซด์
ときめきメモリアル Girl's Side
ชื่อภาษาอังกฤษ: Tokimeki Memorial Girl's Side
แนว: ซิมูเลชัน, โรแมนติก
เกม
ผู้พัฒนา: โคนามิ
ผู้จัดจำหน่าย: โคนามิ
แนว: ซิมูเลชัน, โรแมนติก
แพลตฟอร์ม: เพลย์สเตชัน 2 (PS2)  นินเทนโด ดีเอส (NDS)
โทคิเมคิเมโมเรียล เกิร์ลไซด์ (ญี่ปุ่น: ときめきメモリアル Girl's Side; โรมาจิ: Tokimeki Memoriaru Gāruzusaido) เป็นเกมซิมูเลชันแนวจีบหนุ่ม พัฒนาโดยบริษัทโคนามิ ออกวางจำหน่ายครั้งแรกสำหรับเครื่องเพลย์สเตชัน 2 ในปี พ.ศ. 2545 ต่อมาได้พอร์ตลงเครื่องนินเทนโด ดีเอส ในปี  พ.ศ. 2550
โทคิเมคิเมโมเรียล เกิร์ลไซด์ เป็นเกมแนวเดียวกับ โทคิเมคิเมโมเรียล แต่ต่างกันที่ตัวผู้เล่นจะเป็นผู้หญิง และตัวละครหลักทั้งหมดของเกมจะเป็นผู้ชาย เนื่องจากเกมนี้ถูกสร้างขึ้นเพื่อจับกลุ่มเป้าหมายนักเล่นเกมผู้หญิงเป็นหลัก ระบบของเกมจึงเน้นไปที่รายละเอียดและความสมจริงในด้านการใช้ชีวิตแบบผู้หญิงของตัวผู้เล่น ไม่ว่าจะเป็นการทำงานพิเศษเพื่อหารายได้ในการซื้อเสื้อผ้าและเครื่องประดับมาแต่งกายให้ดูสวยงาม (ซึ่งจะมีผลต่อความรู้สึกของคู่เดท) การเลือกซื้อช็อกโกแลตวันวาเลนไทน์ให้กับตัวละครชาย หรืออาจลงมือทำด้วยตัวเอง นอกจากนี้ยังมีตัวละครหญิงคนอื่นมาเป็นคู่แข่งด้านความรักอีกด้วย
เนื้อหาของเกม

ตัวผู้เล่นจะรับบทเป็นนักเรียนหญิง ซึ่งมาเข้าเรียนต่อในชั้นมัธยมปลายที่โรงเรียนฮาบาตาคิ ตลอดระยะเวลา 3 ปีที่ศึกษาอยู่ในโรงเรียน ตัวผู้เล่นจะมีโอกาสได้พบเจอกับชายหนุ่มมากหน้าหลายตา ซึ่งนอกจากต้องทำกิจกรรมหลาย ๆ อย่าง เช่นการเรียนหนังสือ เข้าชมรม หรือทำงานพิเศษเพื่อเพิ่มค่าความสามารถในด้านต่าง ๆ ของตนเองแล้ว ก็ยังต้องพยายามสร้างความสนิมสนมกับชายหนุ่มโดยการพูดคุยและชวนไปออกเดท เพื่อที่ชายหนุ่มจะได้มาสารภาพรักกับตัวผู้เล่นในวันสำเร็จการศึกษา
โทคิเมคิเมโมเรียล เกิร์ลไซด์ 1st Love

วันที่ 15 มีนาคม พ.ศ. 2550 โทคิเมคิเมโมเรียล เกิร์ลไซด์ ได้ออกวางจำหน่ายในรูปแบบเกมสำหรับเครื่องนินเทนโด ดีเอส โดยใช้ชื่อว่า  "โทคิเมคิเมโมเรียล เกิร์ลไซด์ 1st Love" รายละเอียดโดยรวมจะเหมือนกับเวอร์ชันเครื่องเพลย์สเตชัน 2 แต่จะมีการจัดวางรูปแบบหน้าจอและไอคอนคำสั่งใหม่ เพื่อให้เหมาะสมกับจอของเครื่องดีเอส มีการเพิ่มภาพอีเวนท์กับฉากจบใหม่ และมีระบบใหม่เพิ่มขึ้นมา คือ ระบบ "สกินชิป" ซึ่งเป็นการใช้ปากกาสัมผัสไปที่ตัวละครชายเพื่อเพิ่มค่าความสัมพันธ์ ยิ่งไปกว่านั้นยังมีตัวละครใหม่ที่ตัวผู้เล่นสามารถสร้างความสัมพันธ์ด้วยได้ เพิ่มมาอีก 1 คน คือ เทนโด จิน
เกมโทคิเมคิเมโมเรียล เกิร์ลไซด์ 1st Love ได้มีการผลิตออกมาจำหน่าย 2 เวอร์ชันด้วยกัน คือ เวอร์ชันปกติ และเวอร์ชันพิเศษ โดยเวอร์ชันพิเศษจะมีสินค้าชนิดอื่น ๆ รวมอยู่ในเซ็ตด้วย ได้แก่ กระเป๋าขนาดเล็กสำหรับใส่ที่ทำความสะอาดหน้าจอเครื่องดีเอส, สติกเกอร์ติดตัวเครื่องดีเอส, เครื่องราง, สายคล้องข้อมือ และแผ่นสติกเกอร์รวมรูปตัวละคร 2 ใบ
ตัวละคร > ตัวละครหลัก

ฮาสึกิ เค (葉月 珪)
โมริมุระ ซาคุยะ (守村 桜弥)
ซึซึกะ คาซึมะ (鈴鹿 和馬)
คิโจ มาโดกะ (姫条 まどか)
มิฮาระ ชิกิ (三原 色)
ฮิมุโระ เรอิจิ (氷室 零一)
ฮิบิยะ วาตารุ (日比谷 渉)
อามาโนะฮาชิ อิคคาคุ (天之橋 一鶴)
อาโอกิ จิฮารุ (蒼樹 千晴)
เทนโด จิน (天童 壬)
ตัวละคร > ตัวละครรอง

อาริซาวะ ชิโฮะ (有沢 志穂)
สุโด มิซึกิ (須藤 瑞希)
ฟูจิอิ นัตสึมิ (藤井 奈津実)
คนโนะ ทามามิ (紺野 珠美)
ฮานะสึบากิ โกโร่ (花椿 吾郎)
สึคุชิ (尽)
เพลงประกอบ

เพลงเปิด (สำหรับเครื่อง PS2) "SIGNAL"
เพลงปิด (สำหรับเครื่อง PS2) "อุสึคุชิกิเซะไค" (美しき世界)
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการของภาค PS2 (ญี่ปุ่น)
เว็บไซต์อย่างเป็นทางการของภาค NDS (ญี่ปุ่น)
โรงเรียนอัตตัรกียะห์ อิสลามียะห์

โรงเรียนอัตตัรกียะห์ อิสลามียะห์ เป็นโรงเรียนเอกชนสอนศาสนาอิสลามขนาดใหญ่  ตั้งอยู่ที่ ถนนตรีรัตน์ ตำบลบางนาค อำเภอเมือง จังหวัดนราธิวาส เปิดทำการสอน ตั้งแต่วันที่ 11 มิถุนายน พ.ศ. 2506 โดยนายหะยีดาโอ๊ะ หะยีมะดีเยาะ ประธานกรรมการอิสลามประจำจังหวัดนราธิวาสและคณะ เป็นผู้ก่อตั้ง
เริ่มแรกโรงเรียนอยู่ในความอุปถัมภ์ของสำนักงานคณะกรรมการอิสลามประจำจังหวัดนราธิวาส
ในปีแรกรับเฉพาะนักเรียนชายเท่านั้น และเริ่มรับนักเรียนหญิงเมื่อปีการศึกษา 2507
ในปีต่อ ๆ มาโรงเรียนได้ปรับปรุงระบบบริหารและเพิ่มจำนวนการรับนักเรียนเข้าเรียน ทำให้อาคารเรียนไม่เพียงพอ ทางสำนักงานคณะกรรมการอิสลามประจำจังหวัดนราธิวาส จึงย้ายสถานที่เรียนใหม่ในที่ดินแปลงปัจจุบัน ซึ่งนาย สุริยน ไรวา คหบดีได้อุทิศที่ดินเพื่อเป็นสถานที่สร้างอาคารเรียน ในปีการศึกษา 2512 ทางราชการเริ่มส่งราชการครูมาช่วยสอนวิชาสามัญเป็นปีแรก ทำให้การเรียนการสอนมีประสิทธิภาพยิ่งขึ้น เมื่อในปีการศึกษา 2514 นายหะยีดาโอ๊ะ  หะยีมะดีเยาะ ผู้ก่อตั้งโรงเรียนถึงแก่กรรม จึงให้นายฮารุน หะยีดาโอ๊ะ เข้าดำรงตำแหน่งเจ้าของโรงเรียนแทนโดยมี นายอูมาร์ ตอยิบ เป็นผู้จัดการ
ปีการศึกษา 2525 โรงเรียนเปิดสอนแผนการเรียน วิทยาศาสตร์ - คณิตศาสตร์ และได้เข้าโครงการโรงเรียนผู้นำการใช้หลักสูตร พร้อมเปิดแผนการเรียนสายธุรกิจ (บัญชี) และคหกรรม (การตัดเย็บ) ในระดับมัธยมศึกษาตอนปลาย ในช่วงปีการศึกษา 2527 - 2543 โรงเรียนได้มีการสร้างอาคารเพิ่มขึ้นหลายอาคาร เพื่อรองรับจำนวนนักเรียนที่เพิ่มขึ้นทุกปี จนกระทั่งในปีการศึกษา 2544 ได้ดำเนินการสร้างอาคารเรียนจำนวน 4 ชั้น 20 ห้องเรียน เป็นที่เสร็จเรียบร้อย
แอชลีย์ แมสซาโร

| Ashley Massaro |
| --- | --- |

เกิด: Ashley Marie Massaro 26 พฤษภาคม ค.ศ. 1979(1979-05-26) Babylon, New York, U.S.
เสียชีวิต: 16 พฤษภาคม ค.ศ. 2019(2019-05-16) (39 ปี) Smithtown, New York, U.S.
ศิษย์เก่า: State University of New York
อาชีพ: Professional wrestler reality television contestant television host model
ปีปฏิบัติงาน: 2002–2019
บุตร: 1
นักมวยปล้ำอาชีพ
ชื่อบนสังเวียน: Ashley Ashley Massaro
ส่วนสูง: 5 ft 4 in (1.63 m)
น้ำหนัก: 110 lb (50 kg)
มาจาก: New York City
ฝึกหัดโดย: Dave Finlay Ricky Steamboat Trish Stratus
เปิดตัว: June 27, 2005
รีไทร์: July 9, 2008
 
ลายมือชื่อ

แอชลีย์ มารี แมสซาโร (Ashley Marie Massaro) เกิดวันที่ 26 พฤษภาคม ค.ศ. 1979 เป็นนางแบบชาวอเมริกันและเป็นนักมวยปล้ำของWWE ก่อนที่เธอจะเข้าร่วม WWE เธอยังเป็น Miss Hawaiian Tropic USA ในปี 2002 และ Miss Hawaiian Tropic Canada ในช่วงที่เธอครองตำแหน่งอยู่นี้เธอขึ้นปกนิตยสารหลายเล่ม รวมถึงขึ้นปกนิตยสารเพลย์บอยฉบับเดือนเมษายน 2007 เธอยังเป็นแขกรับเชิญใหักับรายการโทรทัศน์หลายรายการ และในมิวสิกวิดีโอหลายตัว ในปี 2007 เธอร่วมเข้าแข่งขันในรายการเซอร์ไวเวอร์ในฤดูกาลที่ 15 แต่ถูกคัดออกเป็นคนที่ 2 ก่อนจะลาออกจาก WWE
ผลงานอื่นๆ > โทรทัศน์

| Year | Title | Role | Notes |
| --- | --- | --- | --- |
| 2007 | Smallville | Athena |  |
| 2007 | Extreme Makeover: Home Edition | Herself |  |
| 2007 | Survivor: China | Herself |  |
ผลงานอื่นๆ > มิวสิกวิดีโอ

| Year | Title | Role | Notes |
| --- | --- | --- | --- |
| 2007 | "Throw It on Me" | Herself |  |
| 2008 | "Hell Yeah" | Herself |  |
ผลงาน

World Wrestling Entertainment
WWE Diva Search (2005)
แหล่งข้อมูลอื่น

แอชลีย์ แมสซาโร ที่อินเทอร์เน็ตมูวีเดตาเบส
Ashley Massaro biography for Survivor: China at CBS.com
โกสน

| โกสน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Euphorbiaceae
สกุล:: Codiaeum
สปีชีส์:: C.  variegatum
ชื่อทวินาม
Codiaeum variegatum (L.) A.Juss.

ชื่อพ้อง
 จำนวนมาก รวมถึง Codiaeum elegans G. Nicholson
โกสน (ชื่อวิทยาศาสตร์: Codiaeum variegatum) เป็นพืชท้องถิ่นของมาเลเซีย อินโดนีเซีย ออสเตรเลีย และหมู่เกาะแปซิฟิกตะวันตก อยู่ในวงศ์ยางพารา ลักษณะเป็นไม้พุ่มไม่ผลัดใบขนาดกลาง สูงได้ถึง 2–3 เมตร ใบเป็นใบเดี่ยวออกเรียงสลับ กว้าง 0.5–8 เซนติเมตร ยาว 5–30 เซนติเมตร มีหลายรูปแบบ เช่น รูปกลม แคบยาว บิดเป็นเกลียว ปลายใบแหลมหรือมน โคนใบสอบ ขอบใบเรียบหรือหยัก แผ่นใบมีสีต่าง ๆ เช่น เหลือง ส้ม ชมพู ดอกสีขาวออกเป็นช่อแบบกระจะตามซอกใบและปลายกิ่ง ยาว 8–30 เซนติเมตร ช่อดอกมีดอกประมาณ 30–60 ดอก กลีบเลี้ยงขนาดเล็กมี 3–6 กลีบ กลีบดอก 5–6 กลีบ ดอกมีขนาดประมาณ 3 มิลลิเมตร ดอกแยกเพศอยู่ร่วมต้น ช่อดอกเพศผู้โค้งลง ช่อดอกเพศเมียตั้งตรง ดอกออกตลอดปี ผลเป็นผลแบบแห้งแตกทรงกลม เส้นผ่านศูนย์กลาง 9 มิลลิเมตร ภายในมีเมล็ดสีน้ำตาล 2–3 เมล็ด เส้นผ่านศูนย์กลาง 6 มิลลิเมตร
โกสนเป็นไม้มงคลเนื่องจากชื่อพ้องกับคำว่า กุศล จึงนิยมปลูกเป็นไม้ประดับเพื่อความเป็นสิริมงคล โดยปลูกในดินร่วน ได้รับแสงแดดครึ่งวันถึงเต็มวัน โกสนเป็นพืชต้องการน้ำปานกลาง ขยายพันธุ์ด้วยการเพาะเมล็ด ปักชำหรือตอนกิ่ง ทั้งต้นมียางสีขาวที่อาจก่อให้เกิดผิวหนังอักเสบ ใบอ่อนโกสนบางพันธุ์สามารถนำมารับประทานได้ ใบแก่มีรสเฝื่อน โขลกพอกท้องเด็กแก้โรคทางระบบทางเดินปัสสาวะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โกสน
ข้อมูลที่เกี่ยวข้องกับ Codiaeum variegatum ที่วิกิสปีชีส์